Smaken av Italia. Parma, Pavarotti og operaen i Verona 1.-6. sep. » Connections Ferie
Hjem » Smaken av Italia. Parma, Pavarotti og operaen i Verona 1.-6. sep.
Smaken av Italia. Parma, Pavarotti og operaen i Verona 1.-6. sep.
Gourmet- og kulturopplevelser i toppklassen! Avreise fra Bergen og Oslo.
Opplev verdenskjent opera, vakker natur, nydelig mat & drikke på denne unike reisen gjennom noen av Italias mest kjente gastronomiske høydepunkter og unike kulturperler. Avreise fra Bergen og Oslo.
På Pavarotti-museet i Modena får vi en unik mulighet til å bli kjent med Luciano Pavarotti, en av verdens mest berømte tenorer. På restauranten der han var stamgjest får vi deilig middag, mens vi får egen privat konsert høre vakker sang og musikk av en tenor og pianist fra Luciano Pavarotti Akademiet i Modena.
Dag 1 – Søndag 1. september: Bergen/Oslo – Bologna
Avreise med SAS fra Bergen kl. 13:35 til København. Avreise fra Oslo 12:35 til København. Vi bytter fly og drar videre med SAS kl. 17:15. Ankomst Bologna kl. 19:20.
Etter å ha ankommet Bologna kjører vi til Parma. Det tar ca 1,5 timer å kjøre på fine veier. Vel framme i Parma sjekker vi inn på vårt 4-stjerners hotell.
Dag 2 – Mandag 2. september: Gastronomi – og kunstvandring i Parma (F/L)
Vi starter på formiddagen med byvandring i vakre Parma. I Italia sier man at «den eneste ekte kjærlighet er kjærligheten til mat» og mat er også en del av kulturarven til italienerne. Vi får smake Parmaskinke, som har modnet i 36 måneder! Videre delikatesser som culatello, stolgino, salami Felino, parmesanost som har modnet i 30 måneder og balsamico som er lagret i 20 år. Vi nyter et glass malvais-vin og også 1 glass av den musserende Lambrusco til maten. Mineralvann og kaffe er også inkludert.
Men Parma er ikke bare ost og skinke. Vi skal besøke den innbydende katedralen med sitt unike dåpskapell i rosa marmor og som har gjengitt Bibelen i de vakre takmaleriene.
Dag 3 – Tirsdag 3. september: Sightseeing & opera i Verona (F/M)
Etter middagen er det tid for kveldens store høydepunkt – opera under åpen himmel i friluftsarenaen Arena DI Verona – Dette er verdens største utendørs operascene og det å sitte på den to tusen år gamle romerske arenaen sammen med tusenvis av andre operaelskere er helt magisk! Vi inntar våre nummererte plasser i Arenaen kl.20.00, og kl.21.00 begynner forestillingen, som varer til ca. midnatt. Den unike akustikken gjør at vi kan høre hver minste lille tone, da lydene fra byen blir borte i det store teateret. Et 160 manns orkester samt storslagne kulisser og kjente navn fra operaverdenen gjør dette til en uforglemmelig opplevevelse. «AIDA» en operaforestilling i 4 akter, og som italienerne sier «Opera er mer hjerte enn hjerne», og det viktigste er musikken og stemningen.
Dag 4 – Onsdag 4. september: Modena, Pavarotti-museet og privat konsert (F/M)
Modena er kanskje mest kjent som Luciano Pavarotti's fødeby og Balsamico-eddik. Byen var også en viktig romersk koloni, og var meget velstående under renessansen da den var residens for adelsfamilien D'Este. De bygget storslagne palasser og kirker. Bykjernen er intim, med smale, brosteinsbelagte gater som egner seg best for gående og syklister. Her sykler alle, til og med det lokale politi tråkker rundt på elegante hvite sykler med blå sykkelvesker. Det kryr av hyggelige osterier og delikatessebutikker.
I disse vakre omgivelsene skal vi innta vår middag, på Restaurant Europa 92. Den åpnet dørene i 1991 som en følge av et møte, og senere et vennskap mellom eieren Cesar og den verdensberømte tenoren. Interiøret er intimt og hyggelig, og ligger innenfor de gamle stallene fra 17.århundre, vakkert restaurert ned til hver minste detalj. – Men hva passer vel bedre for å minnes den store tenoren enn å kombinere nydelig mat med opptreden av en tenor og pianist som er studenter ved Luciano Pavarotti Akademiet i Modena. Vi skal lytte til perler fra kjente operaer, romanser og italienske folketoner. En unik opplevelse for alle sanser! Les mer.
Dag 5 – Torsdag 5. september: Skinke, ost- og vinsmaking på lokal vingård (F/M)
Turen går til Vingården Antica Corte Pallavicina – Her produseres ost og skinke. Vi har først en omvisning på gården og får en aperitiff og litt «antipasti» Deretter går vi 200 meter til restauranten Al Cavallino Bianco hvor vi avslutter Italiaoppholdet med deilig middag bestående av områdets delikatesser og vin. Stedet har fått flere utmerkelser.
Dag 6 – Fredag 6. september: Bologna – Bergen (F)
Vi sjekker ut fra hotellet etter frokost og drar til flyplassen i Bologna. Avreise med SAS kl. 10:40 til København. Vi bytter fly og drar videre kl. 14:05 til Bergen, og kl. 14:25 til Oslo. Ankomst Bergen kl. 15:25. Ankomst Oslo kl. 15:35.